title: Legumbre
text: Se diz legumbre (en aragonés medieval legumen) a un tipo de fruito seco. Tamién se diz asinas a los lulos u simients comestibles que i creixen y maturan y a las plantas que en producen.
  
  Las legumbres son un grupo alimentario mui homochenio, formato por os fruitos secos d'as leguminosas, desembolicatos a partir d'o chineceu con un solo carpelo y que s'ubre tanto por a sutura ventral como por o niervo dorsal, en dos valvas y con as simients en una ringlera ventral. As tabiellas pueden estar rectas y carnosas. Por o cheneral tienen una carne interior tova, esponchosa, con traza de terciopelo y con color blanca. A suya parte interna corresponde a lo mesocarpo y a lo endocarpo d'o fruito.
  
  A mida d'as legumbres va dende un milimetro u poco més dica meyo metro. Lur forma, encara en a mayor parte d'os casos ye luenga y preta como en as chodigas, ye muito variable.
  
  Estos fruitos perteneixen a lo gran grupo de plantas d'a familia Fabaceae y a tamas d'o grant numero d'especies d'esta familia, las que en minchan as presonas y o bestiar no son que poquetas especies.
  
  Legumbres en l'alimentación humana 
  
  As prencipals legumbres consumitas por as presonas como minchar son:
   Alfalz
   Chodigas
   Garbanzos
   Bisaltos
   Fabas
   Lentillas
   Cascagüetz
   Soya
  
  Referencias 
  
  Legumbres